### 8.     Beslutning om at igangsætte planlægning for dagligvarebutik, [adresse] m.fl., Gørlev

**Åbent**

Sagsnr.: 326-2020-77378       J.nr.: 01.00.00           Dokumentnr.:
326-2021-119919

**Sagstype**

Beslutning.

**Resume og sagens baggrund**

Teknik- og Miljøudvalget besluttede på mødet den 7. maj 2021
at igangsætte planprocessen for ændring af [adresse] bymidteafgrænsning, for at
gøre det muligt at etablere dagligvare- og udvalgsvarebutikker på [adresse].
Efterfølgende har Plan, Byg og Miljø indkaldt ideer og forslag til
planlægningen. Sagen lægger op til udvalgets beslutning om det videre
planarbejde med kommuneplantillæg med fremtidig afgrænsning af [adresse]
og forslag til lokalplan for dagligvarebutik ved [adresse].

**Indstillinger**

Chefen for Plan, Byg og Miljø indstiller, at:

1.    Der udarbejdes forslag
til kommuneplantillæg som inddrager [adresse] i den nuværende afgrænsning af
[adresse]. Jf. bilag 1.

2.    Der udarbejdes
forslag til lokalplan for dagligvarebutik og udvalgsvarebutikker på [adresse]
ved [adresse].

**Behandling**

Teknik- og Miljøudvalget.

**Sagsfremstilling**

Teknik- og Miljøudvalgets besluttede på møde den 7. maj at
imødekomme en ansøgning om at iværksætte planlægning med henblik på etablering
af en ny dagligvarebutik ved rundkørslen Kirkevangen/Gørlev Landevej i Gørlev.

Planlægningen forudsætter at bymidteafgrænsningen for Gørlev
by ændres eller udvides ved at inddrage [adresse] i den nuværende bymidte.
Denne afgrænsning forudsætter, at der udarbejdes et tillæg til kommuneplanen.
Den ansøgte dagligvarebutik har et omfang der forudsætter, at der også skal
tilvejebringes en lokalplan for projektområdet.

Tillæg til Kommuneplan

Kommunen har bedt borgerne om at indsende deres idéer og
forslag til planlægning for ændret bymidteafgrænsning og dagligvarebutik (bilag
2). Der er modtaget 5 henvendelser med bemærkninger til planlægningen. Hvidbog
samt indkomne bemærkninger, se bilag 3.

En borger udtrykker bekymring om hvorvidt Kirkevangens
ejendomme er egnet til erhverv, om behovet for udvidelse af bymidten er
dokumenteret, og om udvidelsen kan medføre butiksdød i centrum. Det foreslås
som alternativ, at ny dagligvarebutik kan placeres ved siden af Netto på
[adresse].

Gørlev Erhvervsforening og Gørlev og omegns Lokalråd støtter
en udvidelse af [adresse] for at sikre udvidelsesmulighederne for
handelslivet i Gørlev.

Flere af høringssvarene giver udtryk for bekymring for
trafikforholdene i Gørlev bymidte og foreslår tiltag, der kan øge sikkerheden
og løfte oplevelsen af bl.a. [adresse] forløb og bytorvet ved hjælp af grønne
arealer, belysning og lignende.

Administrationen har på baggrund af bemærkningerne anmodet Rema
ejendomsudvikling om at få konsekvenserne for bymiljøet belyst yderligere. Den
reviderede detailhandelsanalyse og konsekvensvurdering (se bilag 4) indeholder
to nye afsnit, og er ændret flere steder bl.a. med betragtninger om ny
afgrænsning af bymidten, der lægger op til at [adresse] fortsat er en del af
bymidten.

Afsnit 9.6 er nyt og beskriver hvordan det vurderes, at den
nye butiks forventede meromsætning kan komme til at påvirke handelen i de
konkurrerende butikker i og udenfor [adresse]. Det anføres at projektområdet
vil udgøre et nyt ankerpunkt i den udvidede bymidte og, at den generelle
udvikling vil reducere effekten med tiden.

Afsnit 10 er også nyt og beskriver sandsynlige konsekvenser
for bymiljøet. Det vurderes således at der kan ske en attraktiv udvikling af
detailhandelen i et område, der dagligt passeres af mange af [adresse] indbyggere
og, at dette kan medvirke til at forøge omsætningen i [adresse] detailhandel.

Udflytningen af Rema vil betyde et lavere antal kunder
omkring [adresse]. Det vurderes at den bygning hvor Rema er nu, kan blive en mere
aktiv del af bymiljøet ved at åbne facaden mere mod [adresse]. Det vurderes at
udflytningen ikke vil få så store konsekvenser for bymiljøet i den centrale del
af Gørlev, og det foreslås at fastsætte en minimumsstørrelse for butikker på
[adresse] på f.eks. 250 m2 for at undgå yderligere
funktionstømning af bymidten.

Samlet set vurderes  det i den reviderede analyse, at
udviklingen vil få positive konsekvenser for detailhandlen og borgere i Gørlev.

Administrationen anbefaler

På baggrund af de indsendte ideer og forslag, samt den
reviderede detailhandelsanalyse og konsekvensvurdering, anbefales det, at den nuværende
bymidteafgrænsning udvides med inddragelse af [adresse]. Se bilag 1.

En løsning, som tidligere foreslået af ansøger, som udtager
Østerled af bymidten kan ikke anbefales, dels fordi byens udviklingshistorie
fra landsby til stationsby og videre til i dag udviskes og dels fordi en
fremtidig udvikling måske kan gøre Østerleds ejendomme attraktive igen til
handel eller andre aktiviteter og bymæssige formål.

Det bemærkes at forslagene vedrørende tiltag der kan løfte
oplevelsen af bymidten, herunder gadeinventar, trafiksikkerhed, belægninger,
beplantninger, byrumsindretning og lignende, kan være attraktioner, der kan
medvirke til at fastholde og understøtte en levende bymidte og bidrage til
bosætning og erhverv. Dette skal løftes andre steder end lokalplan.

Lokalplan

Det ansøgte projekt omfatter en dagligvarebutik på ca. 1.200
m2 og butiksareal til tre udvalgsvarebutikker på i alt 1000 m2
med tilhørende varebetjenings- og parkeringsarealer. Se bilag 5.

Ved udarbejdelse af lokalplan for området vil administrationen
lægge vægt på at parkeringspladsen og butiksområdets afgrænsning mod vejarealer
og naboer fremstår med en varieret, robust beplantning. Færdsels- og
parkeringsarealer skal disponeres så det er trygt at færdes for alle og
udendørs belysning og skiltning/reklame skal begrænses så unødig påvirkning af
omgivelserne undgås. Bygningens udtryk og materialer skal være afdæmpet og i
god sammenhæng med området som helhed.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Bymidteafgrænsning | 326-2021-159505 |
| Bilag 2 - Idéer og forslag til planlægningen | 326-2021-159805 |
| Bilag 3 - Hvidbog og høringssvar samlet, Forslag og idéer, [adresse] | 326-2021-161868 |
| Bilag 4 - Revideret analyse | 326-2021-159560 |
| Bilag 5 - Skitseprojekt. Dagligvarebutik i [adresse] 326-2021-161277 |